Isco

Francisco Román Alarcón Suárez eli Isco (s. 21. huhtikuuta 1992 Benalmádena, Málagan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä, ja hän on pelipaikaltaan hyökkäävä keskikenttäpelaaja.

Iscon huippukausi ajoittuu vuosiin 2017–2018, jolloin hän oli usein avauskokoonpanossa Real Madridin menestysjoukkueessa ja lisäksi keskeinen osa Espanjan maajoukkuetta.

 Seurajoukkueura 
Vuosina 1999–2006 Isco pelasi syntymäkaupunkinsa Atlético Benamiel-joukkueessa. Isco on Valencian junioriakatemian kasvatti. Kauden 2009–2010 hän edusti seuran reservijoukkuetta, joka pelasi maan kolmanneksi korkeimmalla sarjatasolla Segunda División B:ssä. Ensiesiintymisensä edustusjoukkueessa hän teki 11. marraskuuta 2010 Copa del Reyn ottelussa UD Logroñésia vastaan. Ottelu päättyi Valencian 4–1-voittoon Iscon viimeisteltyä kaksi joukkueensa osumista. Ensimmäisen ottelunsa maan pääsarjassa Primera Divisiónissa Isco pelasi 14. marraskuuta 2010 kotikentällä Getafea vastaan.

Heinäkuussa 2011 hän palasi kotikaupunkiinsa ja teki viisivuotisen sopimuksen Málagan kanssa, joka maksoi hänestä 6 miljoonan euron siirtokorvauksen.Isco firma cinco temporadas por el Málaga Marca. Viitattu 23.7.2011. 

Isco teki ensimmäisen maalinsa uudessa seurassaan 21. marraskuuta 2011 ottelussa Racing de Santanderia vastaan.Malaga up to fifth  ESPN. Viitattu 11.11.2012.  Hän onnistui maalinteossa myös seuraavalla viikolla, kun joukkue kohtasi Villarrealin.Malaga 2-1 Villarreal: Toulalan scores and is sent off as Manuel Pellegrini's men go fifth in La Liga Goal. Viitattu 11.11.2012.  Hän pelasi lopulta ensimmäisellä kaudellaan andalusialaisseurassa yhteensä 32 sarjaottelua ja teki niissä viisi (5) maalia. Joukkue teki myös kaudella seurahistoriaa päästessään karsimaan paikasta Mestarien liigaan ensimmäistä kertaa.

18. syyskuuta 2012 Málagan seurahistoriansa ensimmäisessä Mestarien liigan lohkovaiheen ottelussa, se kohtasi venäläisen Pietarin Zenitin. Isco teki historiallisessa kohtaamisessa kaksi maalia, jonka lisäksi hänet palkittiin ottelun parhaana pelaajana.Magical Málaga make it a debut to remember UEFA. Viitattu 11.11.2012.  22. joulukuuta 2012 hän teki ottelun ensimmäisen maalin, kun Málaga kaatoi kotikentällä Real Madridin numeroin 3–2.Malaga 3-2 Real Madrid: Casillas dropped as beleaguered Blancos succumb to Santa Cruz double Goal. Viitattu 28.1.2013. 

28. tammikuuta 2013 seura solmi Iscon kanssa uuden parannellun sopimuksen, jossa muun muassa korotettiin pelaajan sopimuksessa olevaa ulosostohintaa 14 miljoonalla eurolla, yhteensä 35 miljoonaan euroon.El Málaga llega a un acuerdo con Isco para mejorar su contrato Marca. Viitattu 28.1.2013.  13. maaliskuuta 2013 pelatussa Mestarien liigan neljännesvälierien toisessa osaottelussa Portoa vastaan, Isco vei maalillaan Málagan 1–0-johtoon, joka tasoitti otteluparin yhteismaaleissa 1–1. Espanjalaisseura onnistui kuitenkin maalinteossa vielä kertaalleen 77. peliminuutilla ja jatkoi näin matkaansa puolivälieriin yhteistuloksella 2–1.Santa Cruz sends Málaga into last eight UEFA. Viitattu 25.5.2013. 

27. kesäkuuta 2013 Isco siirtyi Real Madridiin viisivuotisella sopimuksella. Hänet esiteltiin yleisölle 3. heinäkuuta 2013 Santiago Bernabéulla.Comunicado Oficial Real Madrid. Viitattu 27.6.2013.  Lehtiarvioiden mukaan hänestä maksettiin noin 30 miljoonan euron siirtokorvaus.El Madrid cierra el fichaje de Isco Marca. Viitattu 27.6.2013. 

 Maajoukkueura 
Isco teki ensiesiintymisensä Espanjan maajoukkueessa 6. helmikuuta 2013 Qatarissa pelatussa ystävyysottelussa Uruguayta vastaan.

 Saavutukset 
Real Madrid:
Espanjan pääsarjamestaruus: 2016–2017, 2019–2020, 2021–2022
Espanjan cup: 2013–2014
Mestarien liiga: 2013–2014, 2015–2016, 2016–2017, 2017–2018, 2021–2022
Euroopan supercup: 2014, 2016, 2017
Espanjan supercup: 2017, 2019–2020, 2021–2022
Seurajoukkueiden maailmanmestaruus: 2014, 2016, 2017, 2018

 Lähteet 

 Aiheesta muualla 

 Iscon tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1992 syntyneet
Luokka:Elävät henkilöt